Publication: Magyar Közlöny
Issue: MK-2001-78 (Year: 2001, Number: 78)
Era: 1990-2004
Section: a 121/2001. (VII. 10.) Korm. rendelethez
Paragraph Index: 798

3. Az első rendszer a küldemények kezelésének gyorsaságán alapul. Ebben az esetben a küldemények a következő csoportokba sorolhatók: 3.1. elsőbbségi küldemények, azaz a leggyorsabb (légi vagy felületi) úton, elsőbbséggel szállított küldemények; súlyhatárok: általában 2 kilogramm, de 5 kilogramm azon postaigazgatások egymás közötti viszonylatában, amelyek ügyfeleiktől ilyen küldeményeket elfogadnak, a könyveket és brosúrákat tartalmazó küldemények esetében 5 kilogramm (fakultatív szolgálat), a vakok írásos anyagai esetében pedig 7 kilogramm; 3.2. elsőbbség nélküli küldemények, azaz olyan küldemények, amelyeknél a feladó alacsonyabb díjszabást választott, ami hosszabb átfutási idővel jár; súlyhatárok: azonosak a 3.1. bekezdésben szereplőkkel.

Source: https://magyarkozlony.hu/hivatalos-lapok/f597b15385331d02cfdc386713cd11e53a5bf334/dokumentumok/0acad93b9f34ae19c6fa63949170dbc2340a2574/letoltes